Zapadni Gati

**Sahyādri** (hindski jezik: सह्याद्री, što znači "Dobronamjerne planine") ili **Zapadni Gati** (engl: *Western Ghats*, tj. "Zapadne klisure") je gorje koje se proteže od sjevera 1600&nbsp;km prema jugu duž zapadnog ruba visoravni Dekan u zapadnom dijelu Indije, prosječne širine od oko 100&nbsp;km. 

## Odlike

Planine započinju je u sjevernom dijelu granice država Gujarat i Maharashtra (gdje ih zovu "Sahyadhri planine"), potom je 60% Sahyādrija u državi Karnataka (gdje ga zovu gorje *Ombattu Gudda*), te se pružaju južno preko Kerala (*Sahya Parvatam*) sve do kraja Indije u državi Tamil Nadu (gdje ih zovu *Nilagiri malai*, tj. "Nilgiri planine", povezane s *Anaimalai* ili "Slonovom planinom"). Najviši vrh je Anamudi (2695 m) na Anaimalai planini, koji je ujedno i najviši vrh u Indiji južno od Himalaja.

Sahyādri planine nisu tipične i predstavljaju prilično samostojeći dio visoravni Dekan, a nastale su prije 150 milijuna godina tijekom raspada superkontinenta Gondvane. Planinski masiv Sahyādri, uglavnom od bazalta, stariji je od Himalaja, te predstavlja geomorfološke odlike iznimne važnosti s jedinstvenim biofizičkim i ekološkim procesima. Zbog toga je 2012. godine 795.315 ha 'Sahyādrija upisano na UNESCO-v popis mjesta svjetske baštine u Aziji

### Najviši vrhovi:

## Klima

Klima Sahyādrija varira u odnosu na visinu i udaljenosti od ekvatora. U donjim dijelovima bližima moru, klima je tropska i vlažna, dok područja na visinama iznad 1500 m na jugu, i 2000 m na sjeveru gorja, imaju više umjerenu klimu. Prosječna godišnja temperatura je oko 15&nbsp;°C, a u nekim dijelovima je čest mraz i temperature dosežu točku ledišta tijekom zimskih mjeseci. Najviša temperatura je u rasponu od 20&nbsp;°C na jugu do 24&nbsp;°C na sjeveru. Također je zamjetno kako se najhladnije razdoblje u jugozapadnom Sahyādriju podudara s najvlažnijim. Ovdje je prosječna količina padalina oko 3000–4000&nbsp;mm s lokalnim krajnostima od 9.000&nbsp;mm. To je zato što su tijekom sezone monsuna (od lipnja do rujna) teški oblaci s istoka prisiljeni da ispuste većinu svoje kiše na istočnoj strani (privjetrini) Sahyādrija. Zapravo, visokoplaninski šumski ekosustav Sahyādrija predstavlja jedan od najboljih primjera monsunskog sustava na svijetu i znatno utječe na indijsko vrijeme općenito.

## Bioraznolikost

Sahyādri također ima izuzetnu bioraznolikost i visoku razinu endemizma, te je priznat kao jedan od osam vodećih svjetskih "najvrućih mjesta" biološke raznolikosti. Šume ovog gorja uključuju neke od najboljih predstavnika ne-ekvatorske tropske zimzelene šume koje su i dom globalno ugrožene flore i faune. Tu obitava više od 5000 biljnih vrsta, 139 vrsta sisavaca (azijski slon, tigar, leopard, crna pantera, usnati medvjed, divlja svinja, gaur *(Bos gaurus)*, sambar *(Rusa unicolor)*, indijski muntjak *(Muntiacus muntjak)*, lavlji makaki *(Macaca silenus)*, Nilgiri lengur *(Trachypithecus johnii)*, Wroughtonov šišmiš *(Otomops wroughtoni)* i dr.), 508 vrsta ptica, 179 vrsta vodozemaca (više od 80% endema), 102 vrste riba (kao što su napuhače *Tetraodon travancoricus i Carinotetraodon imitator*), te 258 vrsta puževa iz 57 rodova i 24 obitelji. Većina od njih su endemske vrste, a najmanje 325 ih je kritično ugrožena vrsta. Također, štitorepe zmije *(Uropeltidae)* su gotovo potpuno ograničene na ovo gorje.

Tu se nalazi više zaštićenih područja od kojih su najpoznatiji:


Datoteka:Lightmatter lion-tailed macaque.jpg|Lavlji makaki 
Datoteka:Indian Tiger at Bhadra wildlife sanctuary.jpg|Bengalski tigar u Rezervatu divljine Bhadra
Datoteka:Columba elphinstonii.jpg|Šumski golub Nilgiri *(Columba elphinstonii)*
Datoteka:Great-Hornbill.jpg|Veliki indijski kljunorožac u Valparaiju
Datoteka:SnailWynaad.jpg|Endemski puž *[[Indrella ampulla]]*
Datoteka:Nasikabatrachus sahyadrensis.jpg|Ljubičasta žaba *(Nasikabatrachus sahyadrensis)*, živi fosil otkriven 2003.


## Reference

## Vanjske veze
* Biodiversityhotspots.org
* Western Ghats, India  Posjećeno 21. srpnja 2012.
* Cvijeće Zapadnih Ghati   Posjećeno 21. srpnja 2012.
;Ostali projekti